GUERRA-E-PATZ-I-WEB	Milèrs de pès e de baionetes, damb es sues bandères desplegades, s’arturauen as ordes des oficiaus, virauen, anauen formant, sauvant es distàncies, deishant pas a d’auti grops d’infantaria uniformada damb colors desparièrs; o ben ère eth ritmic tròt dera cavalaria, damb es sòns polidi unifòrmes blus, ròis e verds, precedida de musicians de brodada vestidura, sus polins neri, clars e baiards; o mès enlà, entre eth gran tarrabast de bronzadi canons, nets e ludents, que tremolauen sus es afusts, venguie era artilheria, darrèr dera infantaria e dera cavalaria, entà ocupar es lòcs que les auien estat assignadi.